આપણે પર્યાવરણનો વિનાશ કરીએ છીએ પણ સાથે આસપાસના જીવજંતુઓને પણ નુકસાન પહોંચાડીએ છીએ. એની સાબિતી છે ગાયના પેટમાં મળી આવતું પ્લાસ્ટિક. પ્લાસ્ટિકનો ઉપયોગ આપણે એ જાણવા છતાં પણ ટાળતાં નથી કે પ્લાસ્ટિક પર્યાવરણ માટે નુકસાનકારક છે. પ્લાસ્ટિકની થેલીઓ કચરામાં, રસ્તા પર, ગટરમાં ફેંકી દેવામાં આવે છે. વરસાદ પડે ત્યારે આ કચરાના લીધે પાણીનો નિકાલ થતો નથી અને આપણે દોષ સરકાર અને સરકારી તંત્ર પર ઢોળીએ છીએ.